დმიტრო იაროში
დმიტრო იაროში (უკრ. Дмитро Анатолійович Ярош; დ. 30 სექტემბერი, 1971, დნეპროძერჟინსკი, დნეპროპეტროვსკის ოლქი, უკრაინის სსრ, სსრკ) — უკრაინელი საზოგადო-პოლიტიკური მოღვაწე, „მემარჯვენე სექტორის“ ლიდერი 2013-2015 წლებში და უკრაინული ნაციონალისტური ჯგუფი „სამკაპის“ ლიდერი. 2014 წელს იყო უკრაინის პრეზიდენტობის კანდიდატი და მიიღო ხმების 0, 70% (127818). არის უმაღლესი რადის დეპუტატი, ნაციონალური უსაფრთხოების და თავდაცვის საკითხების კომიტეტის ხელმძღვანელის მოადგილე და უკრაინის შეიარაღებული ძალების მთავარსარდლის მრჩეველი 2015 წლის 5 აპრილიდან. 2015 წლის ბოლოს დატოვა „მემარჯვენე სექტორი“, ხოლო 2016 წლის თებერვალში დააარსა ახალი მოძრაობა „იაროშის სახელმწიფო ინიციატივა“ (უკრ. Державницька ініціатива Яроша (ДІЯ)).